O imagine mai puțin obișnuită a fost surprinsă aseară, în timpul meciului din Cupa României, Pandurii Târgu Jiu - Dinamo București.

În poarta apărată de dinamovistul Iustin Popescu a fost așezată o fotografie care-l înfățișează pe părintele Arsenie Boca. Surse neoficiale susțin că aceasta a fost pusă chiar de goal-keeper-ul „câinilor” înainte de începerea meciului, cunoscut fiind faptul că Iustin este foarte credincios.

Se pare că părintele Arsenie le-a purtat noroc bucureștenilor, care s-au impus cu 3-2 la capătul unui meci foarte tensionat, golul victoriei fiind înscris de Alioșa Vojnovic în prelungiri.